Одил Назаров

Одил Назаров (23 августи 1929, Хуҷанд — 13 майи 2003, ҳамон ҷо) — раҳбари мусиқӣ ва оҳангсози тоҷик. Ҳунарпешаи халқии ҶШС Тоҷикистон (1960), узви ИК Тоҷикистон (1977).

 Зиндагинома 
Одил Назаров 23 августи соли 1929 дар шаҳри Хуҷанд ба дунё омадаастАрбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.. Соли 1939 ба Омӯзишгоҳи мусиқии Ленинобод дохил шуд ва онро соли 1945 хатм кард.

 Корнома 
Дар баробари таҳсил аз соли 1943 дар Театри драмаи мусиқии Ленинобод навозандаи оркестр буд.

Дар солҳои 1957—1965 дирижёри орекстр, солҳои 1965—1967 сардирижёри оркестр, солҳои 1967—1987 директор ва аз соли 1987 дирижёри театри Те­атри драмаи мусиқии Ленинобод буд. Ҳамзабон дар баробори кор дар театр аз сооли 1945 омӯзгори Омӯзишгоҳи мусиқии Ленинобод буд.

 Эҷод 
«Марши идона» (ба муносибати 20-солагии ташкил ёфтани ҶШС Тоҷикистон) асари нахустини ӯст. Одил Назаров муаллифи сурудҳои «Мутрибон» (шеъри М. Аминзода), «Ба доди дил бирас» Неъмат Шариф, «Увертюраи идона» ва ғайра мебошад.

Истеъдоди оҳангсозии Одил Назаров алалхусус дар навиштани мусиқӣ ба пйесаҳои «Ғуломи сиёҳ»-и И. В. Иконников, «Шаҳло»-и Аминҷон Шукӯҳӣ ва Аскар Ҳаким, «Исёни арӯсон»-и адиби Ӯзбекистон Саид Аҳмад намоён гардидаст.

Асарҳо барои оркестри созҳои халқӣ: «Ленинободи ман», «Сайри лола», «Дил бурдӣ» ва якчанд валсҳои лирикӣ тааллуқ доранд. Сурудҳои Назаров «Ба раққоса», «Диламро деҳ», «Дил бурдӣ», «Ту ҷони ман» ва ғайра аз тарафи ҳофизон суруда мешудандОбидпур Ҷ. Луғатномаи тафсирии мусиқӣ / зери назари Б.Қобилова. — Душанбе: Аржанг, 2019. — С. 251. — 480 с. ISBN 978-999-47-43-90-2.

 Ҷоизаҳо 
Бо медали «Барои меҳнати шоён» (1970) ва панҷ Ифтихорномаи Фахрии Президиуми Шӯрои Олии ҶШС Тоҷикистон (1960, 1967, 1974, 1979, 1985) қадр шудаастКомпозиторон ва мусиқишиносони Тоҷикистон. — , 2011. — С 114—116.

 Эзоҳ 

Гурӯҳ:Оҳангсозони Тоҷикистон
Гурӯҳ:Аъзои Иттифоқи оҳангсозони Тоҷикистон
Гурӯҳ:Ҳунарпешагони халқии ҶШС Тоҷикистон